Neuvoston asetus (ETY) N:o 2751/78, annettu 23 päivänä marraskuuta 1978, oliiviöljyn tuontimaksun tarjouskilpailulla vahvistamista koskevan järjestelmän yleisistä säännöistä



Virallinen lehti nro L 331 , 28/11/1978 s. 0006 - 0007

Suomenk. erityispainos Alue 3 Nide 10 s. 0126

Kreikank. erityispainos: Luku 03 Nide 23 s. 0063

Ruotsink. erityispainos Alue 3 Nide 10 s. 0126

Espanjank. erityispainos: Luku 03 Nide 15 s. 0058

Portugalink. erityispainos: Luku 03 Nide 15 s. 0058



NEUVOSTON ASETUS (ETY) N:o 2751/78, annettu 23 päivänä marraskuuta 1978, oliiviöljyn tuontimaksun tarjouskilpailulla vahvistamista koskevan järjestelmän yleisistä säännöistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 1562/78(2), ja erityisesti sen 16 artiklan 5 kohdan, ottaa huomioon yhteisön ja Kreikan välisestä rasvojen kaupasta 23 päivänä marraskuuta 1978 annetun neuvoston asetuksen (ETY) N:o 2749/78(3) ja erityisesti sen 5 artiklan 5 kohdan, ottaa huomioon komission ehdotuksen, sekä katsoo, että asetuksen N:o 136/66/ETY 16 artiklassa ja asetuksen (ETY) N:o 2749/78 5 artiklassa säädetään tietyin edellytyksin oliiviöljyn tuontimaksun vahvistamisesta tarjouskilpailulla, tämän järjestelmän soveltamisen mahdollistamiseksi tarjousten tekijöiden olisi jätettävä tuontitodistushakemus, johon on merkitty erityisesti maksu, jonka ne sitoutuvat maksamaan tuonnin yhteydessä; hakemusten jättämisestä johtuvien velvoitteiden noudattamisen takaamiseksi olisi säädettävä erityisen vakuuden antamisesta, ja sen varmistamiseksi, että vähimmäismaksu vahvistetaan tasolle, joka on mahdollisimman lähellä markkinoiden todellisesta suuntauksesta aiheutuvaa tasoa, olisi määriteltävä tämän maksun vahvistamisessa käytettävät tekijät, ON ANTANUT TÄMÄN ASETUKSEN: 1 artikla 1. Heti kun asetuksen N:o 136/66/ETY 16 artiklan 1 kohdassa tai asetuksen (ETY) N:o 2749/78 5 artiklan 1 kohdassa säädetyt edellytykset täyttyvät, komissio päättää käyttää tarjouskilpailumenettelyä, jota tarkoitetaan yhteisen tullitariffin alanimikkeisiin 15.07 A I ja 15.07 A II kuuluvia oliiviöljyjä koskevassa artiklassa. Komission päätös julkaistaan viipymättä Euroopan yhteisöjen virallisessa lehdessä. 2. Kun komissio päättää soveltaa asetuksen N:o 136/66/ETY 16 artiklan 4 kohtaa tai asetuksen (ETY) N:o 2749/78 5 artiklan 4 kohtaa, se julkaisee päätöksensä viipymättä Euroopan yhteisöjen virallisessa lehdessä. 2 artikla Tarjousten tekijöiden on jätettävä tuontitodistushakemus jäsenvaltioiden toimivaltaisille viranomaisille ja annettava samaan aikaan erityinen vakuus, jonka määrä määritetään. Hakemukset voidaan jättää ainoastaan komission vahvistamina päivämäärinä. Tuontitodistushakemukseen on liitettävä ilmoitus, jossa on oltava: a) hakemuksen kohteena olevan tuotteen määrä ja 1 artiklan 2 kohtaa sovellettaessa tarjontamuoto, jota hakemus koskee, b) 100 kilogrammalta tuotetta bruttomaksun määrä, jonka hakija sitoutuu maksamaan tuonnin yhteydessä. 3 artikla Komissio vahvistaa bruttovähimmäismaksun määrän laskentayksikköinä 100 kilogrammalta jokaisen kyseisen tuotteen osalta - tapauksen mukaan maailmanmarkkinoiden tai Kreikan tilanteen ja - yhteisön markkinoiden tilanteen perusteella sekä tarjousten tekijöiden merkitsemien bruttomaksujen määrien perusteella. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1979. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä marraskuuta 1978. Neuvoston puolesta Puheenjohtaja J. ERTL (1) EYVL N:o 172, 30.9.1966, s. 3025/66 (2) EYVL N:o L 185, 7.7.1978, s. 1 (3) EYVL N:o L 331, 28.11.1978, s. 1